Mhux mistenni li jkun hawn tilqima kontra l-Covid-19 din is-sena – l-editur ta' The Lancet
L-editur ta' The Lancet – l-aktar journal mediku influwenti fid-dinja, qal li din is-sena mhux mistenni li jkun hawn tilqima u għalhekk importanti li n-nies ikunu jafu kif jgħixu mal-virus. F'intervista esklussiva maċ-China Global Television Network, Richard Horton qal li dak li hu magħruf dwar il-virus s'issa huwa limitat iżda meta jiġi żviluppat vaċċin dan se jkun fuq mudell bħal dawk li jintużaw għall-influwenza.